Биргер Андерсон (тенисер)

Нилс Биргер Ленарт Андерсон (26 март 1951) е поранешен професионален тенисер од Шведска.

 Биографија 
Андерсон имал најдобри резултати настапувајќи за Шведска кога го освоил Дејвис купот во 1975 година и тоа била првата титула за неговата земја. Сè уште како дебитант, тој играл професионално само неколку месеци пред да добие повик за настап во Дејвис купот. До финалето тој успеал да го заземе второто место во поединечна конкуренција, веднаш зад Бјорн Борг. Иако не играл во финалето, тој бил заслужен што Шведска стигнала до таму, бидејќи двапати успеал да победи во петтиот и решавачки натпревар од нокаут фазата (финалната фаза). За неговите добри натпревари за време на турнирот го добил прекарот „Брагд-Биргер“.

Во четвртфиналето на европската зона против Западна Германија, тој го победил Карл Мајлер во одлучувачкиот сет, за да успее да го добие нерешениот резултат за својата Шведска. Набргу потоа во 1975 година тој успеал да стигне до третото коло на првенството на Вимблдон, со победи над Тито Васкез во првото коло и Хемфри Хоуз во второто коло. Тој повторно бил повикан да игра за Шведска во петтото финале на европската зона против Шпанија во Барселона и успеал да го победи Хосе Игуерас во четири сета. За прв пат во натпреварите на Шведска тие имале домашна предност кога се сретнале со репрезентацијата на Чиле во полуфиналето на натпреваруавањата на Интер-Зонал во Баштад. По водството на Шведска со 2–1, Андерсон успеал да го осигура местото на својата екипа во финалето, победувајќи го Патрисио Корнехо во четвртиот натпревар. Тенисерот Ове Бенгтсон бил специјалистот за земјена подлога, а Андерсон во финалето против Чехословачка  морал да играл на тврда подлога и успеал да го обезбеди само нерешениот резултат. Како одговор на прашањето дали се чувствувал разочаран поради губењето на местото во тимот за финалето, тој одговорил дека верува дека шведскиот капитен (тренер) Ленарт Бергелин„ го избрал вистинскиот човек“.

Андерсон продолжил да игра професионални турнири до крајот на деценијата и својот најдобар настап го имал на Гран-при, кој бил еден од неговите последни настапи, и тоа во полуфиналето на Шведскиот опен во Баштад во 1980 година.

Откако се пензионирал, тој работел како директор за спортот гимнастика, а во моментов е тренер на тениската академија во Линшепинг.

 Финале и победи во кариерата 

 Поединечна конкуренција: 1 (1 победа) 
Резултат В.Л Датум Турнир Површина Противник Резултат Победи 1–0 1975 година Алжир, Алжир Земја Никола Шпир 5–7, 2–6, 6–0, 6–1, 6–2

 Наводи 


 Надворешни врски 

 Birger Andersson at the International Tennis Federation 


Категорија:Живи луѓе
Категорија:Родени во 1951 година
Категорија:Шведски тенисери